b"\n_START_ARTICLE_\nNoah Cyrus\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nNoah Lindsey Cyrus se je rodila 8. januarja 2000 v Nashvilleu, Tennessee, Zdru\xc5\xbeene dr\xc5\xbeave Amerike, kot najmlaj\xc5\xa1a h\xc4\x8derka igralca in country pevca Billyja Rayja Cyrusa in njegove \xc5\xbeene Leticie \xc2\xbbTish\xc2\xab Cyrus. Oba njena star\xc5\xa1a sta bila poro\xc4\x8dena \xc5\xa1e prede sta se spoznala in imata otroke \xc5\xa1e iz prej\xc5\xa1njih zakonov; Tish Cyrus ima iz razmerja z Baxterjem Nealom Helsonom h\xc4\x8derko Brandi (kitaristka) in sina Tracea (\xc4\x8dlan skupine Metro Station), oba pa je Billy Ray Cyrus posvojil \xc5\xa1e kot otroka; Billy Ray Cyrus pa ima iz razmerja s Cindy Smith sina Christopherja Codyja. Njena star\xc5\xa1a sta skupaj imela \xc5\xa1e tri otroke in Noah ima tako osem let starej\xc5\xa1o sestro Miley Cyrus in \xc5\xa1est let starej\xc5\xa1ega brata Braisona Cyrusa. Za svojo sestro Miley je dejala, da ji je kot \xc2\xbbu\xc4\x8diteljica petja in igranja\xc2\xab. Noah je naravno blondinka, a si je lase pobarvala na temno rjavo barvo._NEWLINE_Noah Cyrus je bila vzgojena v duhu kr\xc5\xa1\xc4\x8danske vere na kmetiji svojih star\xc5\xa1ev v Nashvilleu, Tennessee, danes pa skupaj z vso dru\xc5\xbeino \xc5\xbeivi v Los Angelesu, Kalifornija.\n_START_SECTION_\nKariera\n_START_PARAGRAPH_\nS svojo igralsko kariero je Noah Cyrus za\xc4\x8dela \xc5\xbee zelo zgodaj z igranjem v raznih televizijskih reklamah. Svojo prvo televizijsko vlogo si je priborila \xc5\xbee v starosti treh let, ko je igrala v ameri\xc5\xa1ki televizijski seriji, imenovani Doc ob svojemu o\xc4\x8detu Billyju Rayju Cyrusu. Imela je vlogo Gracie Hebert, h\xc4\x8dere dr. Dereka Heberta (Derek McGrath) in njegove \xc5\xbeene Nellie (Linda Kash). V seriji je igrala od leta 2003 do leta 2004. Igrala je tudi v videospotu za pesem\xc2\xa0\xc2\xbbFace of God\xc2\xab\xc2\xa0v izvedbi njenega o\xc4\x8deta._NEWLINE_Med letoma 2006 in 2007 je imela Noah Cyrus ve\xc4\x8d manj\xc5\xa1ih vlog v televizijski seriji\xc2\xa0\xc2\xbbHannah Montana\xc2\xab, kjer imata glavne vloge njena sestra Miley in njen o\xc4\x8de Billy Ray Cyrus. \xc5\xa0e istega leta (2007) se je pojavila v dveh biografskih televizijskih delih in sicer v Billy Ray Cyrus: Home at Last, ki je govorila o njenem o\xc4\x8detu, in v The Real Miley Cyrus, ki je govorila o njeni starej\xc5\xa1i sestri. Naslednjega leta, torej leta 2008 je dobila manj\xc5\xa1o vlogo v televizijskem filmu Mostly Ghostly, ki je bil hkrati tudi njena prva filmska vloga, ter japonskem otro\xc5\xa1kem animiranem filmu Hayaoa Miyazakija Ponyo. \xc5\xa0lo je za priredbo Andersenove pravljice Mala morska deklica, film sam pa je iz\xc5\xa1el v poletju leta 2008. V filmu Ponyo, po katerem je najbolj znana \xc5\xa1e danes, je igrala ribico Ponyo, ki \xc5\xbeeli postati prava deklica. Glas je njenemu najbolj\xc5\xa1emu prijatelju posodil igralec in pevec Frankie Jonas, ki je mlaj\xc5\xa1i brat trojice iz skupine Jonas Brothers, torej Nicka, Joeja in Kevina Jonasa. Skupaj s Frankiejem Jonasom je zapela tudi glavno pesem za film, imenovano Ponyo Theme Song._NEWLINE_Leta 2009 je Noah Cyrus plesala v ozadju v Disneyjevem filmu Hannah Montana: The Movie, priredbi Disneyjeve televizijske serije Hannah Montana (v kateri se je tudi sama pojavljala med letoma 2006 in 2007). V filmu sta ene glavnih vlog igrala tudi njen o\xc4\x8de in njena sestra starej\xc5\xa1a Miley. Leta 2009 je glas posodila tudi enemu izmed stranskih likov v Disneyjevi televizijski seriji The Emperor's New School in se pojavila v filmu Comedy Whacked. Leta 2009 se je tudi prvi\xc4\x8d pojavila v Entertainment Tonight in sicer je igrala v epizodi iz 28. julija 2009, v kateri so se poleg nje pojavili tudi Halle Berry, Frankie Jonas, \xc4\x8dlani skupine Jonas Brothers in Meryl Streep. V letu 2010 bo pri\xc5\xa1el v kinematografe film SkunkFu, kjer ima Noah Cyrus vlogo Skunky."